**ΟΔΗΓΙΕΣ ΓΙΑ ΠΡΟΜΗΘΕΥΤΕΣ**

1. Κατά την υποβολή προσφορών η αναθέτουσα αρχή δέχεται υπεύθυνη δήλωση, με τις συνέπειες του ν. 1599/1986 (Α'75), ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, επιβεβαιώνοντας ότι ο εν λόγω οικονομικός φορέας πληροί τις προϋποθέσεις συμμετοχής όπως αναφέρονται στην έρευνα αγοράς & δεσμεύεται να καταθέσει όλα τα απαραίτητα δικαιολογητικά κατακύρωσης εφόσον ζητηθούν

**Στην περίπτωση που το αίτημα ΣΥΝΟΛΙΚΑ ξεπερνά την αξία των δύο χιλιάδων πεντακοσίων ευρώ (2.500€) χωρίς ΦΠΑ, παρακαλούμε όπως επισυνάπτετε στην πλατφόρμα iSupplies τα δικαιολογητικά κατακύρωσης (ΓΕΜΗ,ΠΟΙΝΙΚΟ ΜΗΤΡΩΟ, ΑΣΦΑΛΙΣΤΙΚΗ και ΦΟΡΟΛΟΓΙΚΗ ΕΝΗΜΕΡΟΤΗΤΑ ,ΕΝΙΑΙΟ ΠΙΣΤΟΠΟΙΗΤΙΚΟ ΔΙΚΑΣΤΙΚΗΣ ΦΕΡΕΓΓΥΟΤΗΤΑΣ ΚΑΙ ΑΝΑΛΥΤΙΚΟ ΠΙΣΤΟΠΟΙΗΤΙΚΟ ΕΚΠΡΟΣΩΠΗΣΗΣ) α) τα δικαιολογητικά που αφορούν στην** [**παρ. 1 του άρθρου 73**](https://www.eaadhsy.gr/n4412/n4412fulltextlinks.html#art73_1) **και την** [**περ. β’ της παρ. 4 του άρθρου 73**](https://www.eaadhsy.gr/n4412/n4412fulltextlinks.html#art73_4_b) **εφόσον έχουν εκδοθεί έως τρεις (3) μήνες πριν από την υποβολή τους.**

1. Κατά την υποβολή προσφορών η αναθέτουσα αρχή δέχεται Υπεύθυνη Δήλωση, σύμφωνα με το υπ’ αριθμ. πρωτ. 6167/18-06-2024 Διευκρινιστικό Έγγραφο της Ενιαίας Ανεξάρτητης Αρχής Δημοσίων Συμβάσεων (ΕΑΑΔΗΣΥ), αναφορικά με τις διατάξεις που σχετίζονται με την υποχρέωση υποβολής ηλεκτρονικού τιμολογίου από τους οικονομικούς φορείς και κατ’ εφαρμογή των διατάξεων των άρθρων 158 έως 160 του Ν. 4972/2022 (ΦΕΚ Α΄ 181/23.09.2022), σύμφωνα με τις οποίες οι Αναθέτουσες Αρχές υποχρεούνται να παραλαμβάνουν αποκλειστικά ηλεκτρονικά τιμολόγια.

Κατ’ επέκταση, **όλοι οι συμμετέχοντες προμηθευτές υποχρεούνται να υποβάλουν ηλεκτρονικά υπεύθυνη δήλωση**, με την οποία δηλώνεται ρητά ότι η **έκδοση των τιμολογίων τους θα πραγματοποιείται μέσω παρόχου ηλεκτρονικής τιμολόγησης**.

**EMAIL ΑΠΟΣΤΟΛΗΣ ΗΛΕΚΤΡΟΝΙΚΩΝ ΤΙΜΟΛΟΓΙΩΝ gnan-apothiki@agnhosp.gr**

**ΚΩΔΙΚΟΣ ΑΝΑΘΕΤΟΥΣΑΣ ΑΡΧΗΣ 1015.Ε00956.0001**

**ΟΝΟΜΑΣΙΑ ΑΝΑΘΕΤΟΥΣΑΣ ΑΡΧΗΣ ΓΕΝΙΚΟ ΝΟΣΟΚΟΜΕΙΟ ΑΓΙΟΥ ΝΙΚΟΛΑΟΥ**

1. Όταν πρόκειται για ιατροτεχνολογικά προϊόντα, στις προσφορές θα βεβαιώνεται η πιστοποίηση των προσφερόμενων ιατροτεχνολογικών προϊόντων µε την επισύναψη ή αναφορά των αντίστοιχων πιστοποιητικών προτύπων εξασφάλισης της ποιότητας CE MARK και ISO και έγκρισης ΕΚΑΠΤΥ σύμφωνα µε τις οδηγίες της Ε.Ε. ή αντίστοιχων πιστοποιητικών που εκδίδονται από οργανισμούς εξασφάλισης της ποιότητας.
2. Παρακαλείσθε να συμμετάσχετε μόνο εφόσον έχετε ετοιμοπαράδοτο υλικό και άμεση παράδοση **με ημερομηνία λήξης των υλικών πάνω από ένα έτος**. Ως χρόνος παράδοσης ορίζονται το **αργότερο** **δέκα (10)** εργάσιμες ημέρες από την ημέρα που δίδεται η παραγγελία στην αποθήκη του νοσοκομείου ύστερα από έγγραφη παραγγελία ή διαφορετικά όπως θα ορίζεται στην σύμβαση.
3. Για κάθε προσφερόμενο είδος να αναφέρετε τους κωδικούς **ΕΚΕΒΥΛ, ΕΚΑΠΤΥ, GMDN και CPV*.***
4. Για κάθε προσφερόμενο είδος θα αναγράφεται υποχρεωτικά ο **κωδικός τιμολόγησης** της εταιρίας σας.
5. Παρακαλούμε να προσαρμόσετε τις τιμές σας σύμφωνα με το **Παρατηρητήριο Τιμών της Ε.Π.Υ.** τις οποίες δεν μπορεί να υπερβαίνει. **(εφ’ όσον υπάρχει αντιστοίχιση , σε διαφορετική περίπτωση Υπεύθυνη δήλωση ότι δεν αντιστοιχεί)**.
6. Στην προσφορά θα **πρέπει να αναφέρεται** ο αριθμός παραγγελίας και το ελάχιστο χρονικό διάστημα παράδοσης τους από την ημέρα λήψης της παραγγελίας.
7. **ΔΕΙΓΜΑ Ή PROSPECTUS:** Οι προσφορές θα συνοδεύονται, εφόσον έχει αναφερθεί στην πρόσκληση, από τα δείγματα για τα Προσφερόμενα Είδη ή Prospectus σε περίπτωση που πρόκειται για υλικό που η προσκόμιση δείγματος είναι ανέφικτη Μη απαραίτητη αποστολή δείγματος μόνο σε περίπτωση που το Νοσοκομείο έχει δουλέψει με το υλικό χωρίς προβλήματα που προσφέρει ο προμηθευτή. Παρακαλούμε σε αυτήν την περίπτωση να αναφέρετε το Δελτίο αποστολής / τιμολόγιο με το οποίο μας αποστάλθηκε το είδος. Η Επιτροπή αξιολόγησης του διαγωνισμού διατηρεί το δικαίωμα να ζητήσει δείγμα/ Prospectus αν το θεωρεί απαραίτητο για την αξιολόγηση της προσφοράς.
8. Η ισχύς της προσφοράς παρακαλούμε να είναι τουλάχιστον **τετράμηνης** διάρκειας.
9. Η προσφορά σας θα είναι αποδεκτή, εφόσον πραγματοποιηθεί αποκλειστικά και μόνο μέσω της πλατφόρμας iSupplies. Σε περίπτωση που υπάρχει πρόβλημα, ενημερώστε μας έγκαιρα, όσο είναι ενεργός ο διαγωνισμός, για να δοθεί παράταση.
10. Η προσφορά σας να κατατεθεί και σε συνημμένο αρχείο.
11. Εναλλακτικές προσφορές ή αντιπροσφορές (Διαφορετική σε συνημμένα αρχεία) ΔΕΝ γίνονται δεκτές και θα απορρίπτονται ως απαράδεκτες.
12. **ΘΑ ΛΑΜΒΑΝΕΤΑΙ ΥΠΟΨΗ ΜΟΝΟ Η ΤΙΜΗ ΠΟΥ ΕΧΕΙ ΚΑΤΑΧΩΡΗΘΕΙ ΣΤΟ ΣΥΣΤΗΜΑ και η τελική κατακύρωση και προμήθεια θα γίνεται με την τιμή του ηλεκτρονικού συστήματος  ISUPPLIES.**
13. α). Η συνολική ποσότητα των κατακυρωμένων ειδών δεν είναι δεσμευτική για τα Νοσοκομεία, οι επί μέρους ποσότητες μπορούν να αυξομειωθούν ανάλογα με τις ανάγκες των Νοσοκομείων στα πλαίσια της κατακυρωθείσας πίστωσης).

β). Σε περίπτωση που τα αρμόδια Υπουργεία, ή η Νομαρχία, ή η Υ.ΠΕ., ή η ΕΠΥ, ή άλλος χορηγήσει είδη στο Νοσοκομείο (από σύμβαση, δωρεά ή αποθέματα) που καλύπτουν στο σύνολο ή κατά ένα μέρος τις ανάγκες του, μονομερώς το Νοσοκομείο και χωρίς δικαίωμα για αποζημίωση από μέρους του προμηθευτή μπορεί να μειώσει τις συμβατικές ποσότητες μέχρι και του συνόλου αυτών.

1. **Σε περίπτωση που οι προσφορές ξεπερνούν την προϋπολογισθείσα δαπάνη το αίτημα θα ακυρώνεται και θα ξαναδημοσιεύεται .**
2. κατά την υπογραφή της σύμβασης και καθ’ όλη τη διάρκεια εκτέλεσης τηρεί τις υποχρεώσεις των παραγράφων 2 και 11 του άρθρου 4β ή και της παρ. 1 του άρθρου 12 ή και της παρ. 1 του άρθρου 16 του ν. 2939/2001. Η τήρηση των υποχρεώσεων ελέγχεται από την αναθέτουσα αρχή μέσω του αρχείου δημοσιοποίησης εγγεγραμμένων παραγωγών στο Εθνικό Μητρώο Παραγωγών (ΕΜΠΑ) που τηρείται στην ηλεκτρονική σελίδα του Ε.Ο.ΑΝ. εντός της προθεσμίας της παραγράφου 4 του άρθρου 105 και αποτελεί προϋπόθεση για την υπογραφή του συμφωνητικού, στο οποίο γίνεται υποχρεωτικά μνεία του αριθμού ΕΜΠΑ του υπόχρεου παραγωγού. Η μη τήρηση των υποχρεώσεων του προηγούμενου εδαφίου έχει τις συνέπειες της παραγράφου 5 του άρθρου 105. Όσοι είναι υπόχρεοι.

ΚΡΑΤΗΣΕΙΣ ΚΑΤΑ ΠΕΡΙΠΤΩΣΗ

α) Η αμοιβή του αναδόχου υπόκειται στις ακόλουθες κρατήσεις:

α) Κράτηση 0,1% υπέρ ΕΑΔΗΣΥ, η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής ή τροποποιητικής σύμβασης. (αρ. 7 του Ν. 4912/21 «Ενιαία Αρχή Δημοσίων Συμβάσεων και άλλες διατάξεις του Υπουργείου Δικαιοσύνης» (ΦΕΚ 59/τ. Α΄/17.03.22) [για συμβάσεις αξίας άνω των χιλίων (1.000) ευρώ].

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης, με την επιφύλαξη της παρ. 18 του αρ. 376 του Ν. 4412/2016 («Μέχρι την έκδοση της κοινής απόφασης της παρ. 6 του άρθρου 36 η κράτηση της παρ. 1 του ιδίου άρθρου του πρώτου εδαφίου της ιδίας παραγράφου δεν επιβάλλεται.). Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης σύμφωνα με την παρ. 6 του άρθρου 36 του ν. 4412/2016 [για συμβάσεις με εκτιμώμενη αξία ανώτερη των τριάντα χιλιάδων (30.000) ευρώ].

γ) Κράτηση 2% επί της αξίας του τιμολογίου της σύμβασης μετά την αφαίρεση του ΦΠΑ και κάθε άλλου παρακρατούμενου ποσού υπέρ τρίτων (αρ. 3 παρ. ββ εδ. ε΄του Ν. 3580/2007, μετά την αναρίθμηση μέσω του Ν. 3846/2010, άρθρο 24). [για συμβάσεις προμηθειών/υπηρεσιών άνω των 2.500,00 προ Φ.Π.Α.].

Σε κάθε περίπτωση, εάν έως τη υπογραφή της σύμβασης έχουν τροποποιηθεί οι ως άνω κρατήσεις ισχύουν οι νόμιμες.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας 4 % (αγαθά) ή 8% (για υπηρεσίες) επί του καθαρού ποσού.

Οι ως άνω κρατήσεις προκύπτουν και ισχύουν κατά την ημερομηνία υπογραφής της σύμβασης με την επιφύλαξη τυχόν τροποποιήσεων της ισχύουσας κείμενης νομοθεσίας.

Ο Φ.Π.Α. βαρύνει την Αναθέτουσα Αρχή.

**6.5 Σύμφωνα με τις διατάξεις των άρθρων 158 έως 160 του Ν. 4972/2022 (ΦΕΚ Α΄ 181/23.09.2022),**

**καθίσταται υποχρεωτική η υποβολή ηλεκτρονικών τιμολογίων από όλους τους οικονομικούς φορείς στο πλαίσιο δημοσίων συμβάσεων.**

**Κατ’ εφαρμογή των ανωτέρω, οι Αναθέτουσες Αρχές υποχρεούνται να παραλαμβάνουν αποκλειστικά ηλεκτρονικά τιμολόγια μέσω της Ειδικής Διάταξης Ηλεκτρονικής Τιμολόγησης (Ε.Δ.Η.Τ.), σύμφωνα με τις προβλέψεις της ισχύουσας νομοθεσίας**

**Ειδικοί Όροι συμμετοχής:**

1. Ο Προμηθευτής με την συμμετοχή του δηλώνει ότι φέρει εις το ολόκληρων αλληλεγγύως και απεριορίστως την ευθύνη για την επίτευξη του σκοπού μετά των παρεπομένων αυτού υποχρεώσεων. Κατά τον αυτό τρόπο εγγυάται την εκτέλεση της υπό ανάθεση προμήθειας και επιβαρύνεται με τις ενδεχόμενες κυρώσεις ή εκπτώσεις σε περίπτωση μη παράδοσης των υλικών.
2. **Εάν τα προσφερόμενα είδη, δεν είναι απολύτως σύμφωνα με τις τεχνικές προδιαγραφές που ορίζονται στην πρόσκληση ενδιαφέροντος, τα είδη θα επιστρέφονται με δικά σας έξοδα και θα επιβαρύνεστε με την διαφορά τιμής από τον επόμενο μειοδότη.**
3. **Η προμήθεια των ειδών που δεν εκτελεί η εταιρεία, στην οποία έγινε η αρχική κατακύρωση θα γίνεται από τον επόμενο μειοδότη της έρευνας και την διαφορά της τιμής που προκύπτει θα την επιβαρύνεται η εταιρεία στην οποία έγινε αρχικά η κατακύρωση / ανάθεση.**
4. Ο Προμηθευτής με την συμμετοχή του δηλώνει ότι αποδέχεται πλήρως και ανεπιφυλάκτως όλους τους όρους που αναφέρονται με τα οποία και συμφωνεί.

**Σύμφωνα με τους παρακάτω Νόμους:**

**Κ.Υ.Α. Γ2δ/οικ. 21693/2021 (φεκ Β΄/1436)**

**Κ.Υ.Α. Γ2δ/οικ. 58224/2021 (φεκ Β΄/6226)**

**Κ.Υ.Α. Γ2δ/οικ. 34410/2022 (φεκ Β΄/6027)**

**Κ.Υ.Α. Γ2δ/οικ. 67340/2023 (φεκ Β΄/7261)**

**Κ.Υ.Α. Γ2δ/οικ. 68058/2023 (φεκ Β΄/7262)**

**Και στο πλαίσιο της πλήρους εφαρμογής και έναρξης λειτουργίας ημερήσιας υποβολής περιστατικών νοσηλείας με DRG σε εφαρμογή του Συ.Κ.Ν.Υ, παρακαλείστε με την παραλαβή του δελτίου έκτακτης παραγγελίας να τιμολογείτε άμεσα τα αγαθά ή τις υπηρεσίες.**